Metacritic is ’n webtuiste met resensies van rolprente, musiekalbums, videospeletjies en televisieprogramme (voorheen ook boeke). ’n Persentasie word aan elke resensie van ’n produk toegeken en die gemiddeld bereken. ’n Uittreksel van elke resensie word verskaf, saam met ’n skakel na die bron. Drie kleurkodes – groen, geel en rooi – som die resensente se aanbeveling op en gee ’n idee van die algemene mening van resensente en, in ’n mindere mate, die publiek.
Dit word beskou as die videospelbedryf se beste versameling resensies. Metacritic se speletjieredakteur, Marc Doyle, het in ’n onderhoud in The Guardian gesê omdat videospeletjies so ’n groot belegging is, is spelers meer ingelig oor resensies as rolprent- of musiekaanhangers. Hulle wil weet of daardie produk waarop almal so gretig gewag het, aan die verwagtinge voldoen.
Puntetoekenning[wysig | wysig bron]
Metacritic ken aan elke resensie ’n persentasie toe, met inagneming van die resensent se aansien. Baie webtuistes gee ’n telling uit 5, 10 of 100, of ’n alfabetiese gradering. Metacritic werk dit om in ’n persentasie. Vir resensies sonder enige duidelike telling, soos dié van The New York Times, neem Metacritic die toon van die resensie in ag en ken dan daarvolgens ’n punt toe.
Die telling vir speletjies, rolprente, TV-programme en musiek werk soos volg:
Algemeen gunstig 90–100 81–100
Gewoonlik gunstig 75–89 61–80
Gemeng of gemiddeld 50–74 40–60
Gewoonlik ongunstig 20–49 20–39
Algemeen ongewild 0–19 0–19
↑ "OpenCritic's Gamer-Centric Style Is Everything Metacritic Should Have Been".
↑ Mike Rose. "Gamasutra - Metacritic is here to stay, but can we fix it?".
↑ Keith Stuart (2008-01-17). "Interview: the science and art of Metacritic". The Guardian. Verkry op 2008-02-15.
↑ "How We Create the Metascore Magic". Metacritic. CBS Interactive Inc. Verkry op 2012-05-13.
Ontsluit van "https://af.wikipedia.org/w/index.php?title=Metacritic&oldid=1420715"
Die bladsy is laas op 8 Februarie 2016 om 21:03 bygewerk.